(GNS) સુરત,બિલ્ડરના ત્રાસથી સુરત રેલવે સ્ટેશન સામેની બિસ્મિલ્લા હોટેલના માલિકની ભત્રીજીએ ઝેરી દવા પી આપઘાત કરી લીધાના ચાર મહિના બાદ સ્યુસાઈડ નોટના આધારે ચોકબજારના સીંધીવાડના બિલ્ડર બંધુઓ સામે ગુનો નોંધાયો છે. બિલ્ડરોમાંનો એક મુન્ના સિલ્કવાલા તેને સંબંધ બાંધવાનું દબાણ કરતો હોવા ઉપરાંત ડીસીપી અનારવાલા અને ભાજપ પ્રમુખ નીતિન ભજિયાવાલાના નામે પણ ધમકી આપતા હોવાનો પણ સુસાઇડ નોટમાં ઉલ્લેખ કર્યા છે. ભજિયાવાલાએ મહિલા કે બિલ્ડરને ઓળખતા ન હોવાનું જણાવ્યું હતું.